  Анжелика Тихонова корреспондент Кезьыт куазь Ижкарын Александр Демидов нимо спортъя огъетын биатлонъя Россилэн Кубокезлэсь люкетсэ но Росси ӵошатсконъёсты чакламъя ортчытыны люкетӥз. Кезьыт возиськемен сэрен уретэм стартъёсты 9-тӥ толшоре но, 10-тӥ толшоре но ортчытыны ӧз луы. Радъясьёс спринт амалэн ӵошатсконъёсты 11-тӥ толшоре ортчытыны пумкылъян кутӥзы. Россиысь биатлонистъёслэн огазеяськонзылэн пресс-службаез ивортэмезъя, ӵошатсконъёс Универсиадае но Европалэн Первенствояз быръён люкет луо. Пыриськисьёслэн быдэсак лыдметсы тодмо ӧвӧл на. Тодады вайытом, та ӵошатсконъёс улсын юниоръёслэн, воргоронъёслэн, юниоркаослэн но нылкышноослэн нырысетӥ спринтъёссы 8-тӥ толшоре ортчизы. Вожвылъяськон радлыке озьы ик пыртэмын вал суро эстафетаос но масс-стартъёс. Тегъёс: Мерлык Спорт Биатлон Удмуртия куазь  